CELEX: 62009CN0459
Language: fi
Date: 2009-11-24 00:00:00
Title: Asia C-459/09 P: Valitus, jonka Dominio de la Vega, S.L. on tehnyt 24.11.2009 yhteisöjen ensimmäisen oikeusasteen tuomioistuimen (seitsemäs jaosto) asiassa T-458/07, Dominio de la Vega, S.L. v. SMHV ja Ambrosio Velasco, S.A., 16.9.2009 antamasta tuomiosta

30.1.2010   
            
            
               FI
            
            
               Euroopan unionin virallinen lehti
            
            
               C 24/35
            
         Valitus, jonka Dominio de la Vega, S.L. on tehnyt 24.11.2009 yhteisöjen ensimmäisen oikeusasteen tuomioistuimen (seitsemäs jaosto) asiassa T-458/07, Dominio de la Vega, S.L. v. SMHV ja Ambrosio Velasco, S.A., 16.9.2009 antamasta tuomiosta
   (Asia C-459/09 P)
   2010/C 24/64
   Oikeudenkäyntikieli: espanja
   
      Asianosaiset
   
   
      Valittaja: Dominio de la Vega, S.L. (edustajat: asianajajat E. Caballero Oliver ja A. Sanz-Bermell y Martínez)
   
      Muut osapuolet: sisämarkkinoiden harmonisointivirasto (tavaramerkit ja mallit) (SMHV) ja Ambrosio Velasco, S.A.
   
      Vaatimukset
   
   
               —
            
            
               asiassa T-458/07 16.9.2009 annettu tuomio on kumottava kokonaisuudessaan, ja näin ollen
            
         
               —
            
            
               asia on ratkaistava lopullisesti, ja on todettava, että riidanalaisilta merkeiltä puuttuu samankaltaisuus ja ettei sekaannusvaaraa siksi ole, ja ”Dominio de la Vega” on rekisteröitävä yhteisön tavaramerkiksi nro 2 789 576 luokkaa 33 varten, koska se ei kuulu asetuksen (EY) N:o 40/1994, josta on tullut asetus N:o 207/2009, 8 artiklan 1 kohdan b alakohdassa tarkoitetun kiellon alaan
            
         
               —
            
            
               toissijaisesti, ja jos on tarpeen, asia on palautettava unionin yleiseen tuomioistuimeen ratkaistavaksi unionin tuomioistuimen sitovien edellytysten mukaisesti
            
         
               —
            
            
               SMHV sekä muu osapuoli on velvoitettava korvaamaan sekä tässä tuomioistuimessa aiheutuvat että aiemmasta oikeudenkäynnistä unionin yleisessä tuomioistuimessa aiheutuneet oikeudenkäyntikulut
            
         
      Oikeudelliset perusteet ja pääasialliset perustelut
   
   
               1)
            
            
               Asetuksen (EY) N:o 207/09 (1), joka oli aiemmin asetus (EY) N:o 40/94 (2), 8 artiklan 1 kohdan b alakohtaa sekä saman artiklan 2 kohdan i ja ii alakohtaa on rikottu. Aiempi tavaramerkki ja peruste väitteen esittämiseen on tässä tapauksessa yhteisön tavaramerkki. Valituksen kohteena olevassa tuomiossa on tehty oikeudellinen virhe, koska sitä, että kysymys on yhteisön tavaramerkistä, ei ole otettu huomioon, ja koska riidanalaisten merkkien sekaannusvaaran arvioinnissa kohdeyleisöksi on valittu virheellinen ja asiaan sovellettavassa asetuksessa tarkoitetun vastainen yleisö.
            
         
               2)
            
            
               Esitetyn selvitysaineiston arviointiin ja sen tutkimatta jättämiseen liittyy oikeudellinen virhe, jonka seurauksena sekaannusvaaraa espanjalaisten kuluttajien keskuudessa on arvioitu virheellisesti. Unionin yleinen tuomioistuin on ottanut selvityksen vääristyneellä tavalla huomioon siten, että tämä mahdollistaa tavaramerkkien samanaikaisen käytön Espanjassa, ja tästä oikeudellisesta virheestä seuraa asetuksen (EY) N:o 40/94, josta on tullut asetus (EY) N:o 207/09, 8 artiklan 1 kohdan b alakohdan rikkominen.
            
         
      (1)  Yhteisön tavaramerkistä 26.2.2009 annettu neuvoston asetus (kodifioitu toisinto) (ETA:n kannalta merkityksellinen teksti) (EYUVL L 78, s. 1).
   
      (2)  Yhteisön tavaramerkistä 20.12.1993 annettu neuvoston asetus (EYVL L 11, s. 1)